./data/phi0914/phi001/phi0914.phi001.perseus-lat2.xml
Cornelius Scipio consul legato Scipione Africano fratre, qui se							legatum fratris futurum dixerat, si ei Graecia provincia decerneretur,							cum C  Laelio, qui multum in senatu poterat, ea provincia dari							videretur, profectus ad bellum adversus Antiochum regem gerendum, primus							omnium Romanorum ducum in Asiam traiecit  Regillus adversus regiam							classem Antiochi feliciter pugnavit ad Myonnesum Rhodiis iuvantibus 							filius Africani captus ab Antiocho patri remissus est  victo deinde							Antiocho ab L  Cornelio Scipione adiuvante Eumene, rege Pergami, Attali							filio, pax data est ea condicione, ut omnibus provinciis citra Taurum							montem cederet  L  Cornelius Scipio, qui cum Antiocho debellaverat,							cognomine fratri exaequatus Asiaticus appellatus  Eumenis, quo iuvante							Antiochus victus erat, regnum ampliatum  Rhodiis quoque, qui et ipsi							iuverant, quaedam civitates concessae  colonia deducta est Bononia 							Aemilius Regillus, qui praefectos Antiochi navali proelio devicerat,							navalem triumphum duxit  M’  Acilius Glabrio de Antiocho, quem Graecia							expulerat, et de Aetolis triumphavit